ᱦᱟᱥᱚᱱ ᱦᱚᱱᱚᱛ

ᱦᱟᱥᱚᱱ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱓᱑ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ ᱦᱟᱥᱚᱱ ᱠᱟᱱᱟ ᱾

ᱦᱟᱥᱚᱱ ᱦᱚᱱᱚᱛ ᱨᱮ ᱦᱟᱥᱚᱱ, ᱚᱨᱥᱤᱠᱮᱨᱮ, ᱪᱚᱱᱱᱟᱨᱟᱭᱯᱚᱴᱱᱟ, ᱵᱮᱞᱩᱨ, ᱦᱚᱞᱮᱱᱟᱨᱥᱤᱯᱩᱨᱟ, ᱥᱚᱠᱞᱮᱥᱯᱩᱨ, ᱚᱞᱩᱨ ᱟᱨ ᱚᱨᱠᱚᱞᱜᱩᱰ ᱥᱚᱦᱚᱨ ᱥᱮᱞᱮᱫ ᱟᱠᱟᱱᱟ ᱾

ᱱᱟᱜᱟᱢ

ᱚᱛᱱᱚᱜ
᱑᱒° ᱑᱓´ ᱟᱨ ᱑᱓° ᱓᱓´ ᱠᱚᱧᱮ ᱞᱟᱴᱤᱴᱭᱩᱰ ᱟᱨ ᱗᱕° ᱓᱓´ ᱟᱨ ᱗᱖° ᱓᱘´ ᱥᱟᱢᱟᱝ ᱞᱚᱝᱡᱤᱴᱭᱩᱰ ᱛᱟᱞᱟ ᱨᱮ ᱦᱟᱥᱚᱱ ᱦᱚᱱᱚᱛ ᱨᱮᱱᱟᱜ ᱜᱩᱴ ᱚᱥᱟᱨ ᱵᱤᱥᱟᱹᱨ ᱫᱚ ᱖᱘᱒᱖.᱑᱕ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱚᱛᱱᱚᱜ ᱯᱟᱪᱮ ᱟᱨ ᱮᱛᱚᱢ ᱯᱟᱪᱮ ᱨᱮ ᱢᱚᱞ ᱱᱟᱝ ᱟᱨᱵᱟᱝ ᱵᱩᱨᱩ ᱴᱚᱴᱷᱟ ᱥᱟᱶ ᱢᱮᱥᱟ ᱟᱠᱟᱱᱟ ᱚᱠᱟ ᱵᱤᱥᱞᱮ ᱜᱷᱟᱴ ᱠᱚ ᱢᱮᱛᱟᱜᱼᱟ ᱟᱨ ᱠᱚᱧᱮ, ᱮᱛᱚᱢ ᱟᱨ ᱥᱟᱢᱟᱝ ᱨᱮ ᱴᱟᱺᱰᱤ ᱴᱚᱴᱷᱟ ᱾ 

ᱦᱚᱱᱚᱛ ᱠᱚᱧᱮ ᱯᱟᱪᱮ ᱨᱮ ᱪᱤᱠᱢᱚᱜᱚᱞᱩᱨ ᱦᱚᱱᱚᱛ, ᱠᱚᱧᱮ ᱨᱮ ᱪᱤᱛᱨᱚᱫᱩᱨᱜᱽ ᱦᱚᱱᱚᱛ, ᱥᱟᱢᱟᱝ ᱨᱮ ᱛᱩᱢᱠᱩᱨ ᱦᱚᱱᱚᱛ, ᱮᱛᱚᱢ ᱥᱟᱢᱟᱝ ᱨᱮ ᱢᱟᱸᱰᱭᱟ ᱦᱚᱱᱚᱛ, ᱮᱛᱚᱢ ᱨᱮ ᱢᱟᱭᱥᱩᱨ ᱦᱚᱱᱚᱛ, ᱮᱛᱚᱢ ᱯᱟᱪᱮ ᱨᱮ ᱠᱚᱰᱟᱜᱩ ᱦᱚᱱᱚᱛ ᱟᱨ ᱯᱟᱪᱮ ᱨᱮ ᱫᱚᱠᱷᱤᱱ ᱠᱚᱱᱱᱚᱲ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾

ᱦᱟᱥᱚᱱ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱓,᱒᱑᱕ ᱯᱷᱤᱴ (᱙᱘᱐ ᱢᱤᱴᱚᱨ) ᱟᱨ ᱵᱮᱞᱩᱨ ᱫᱚ ᱓,᱒᱑᱐ ᱯᱷᱤᱴ (᱙᱘᱐ ᱢᱤᱴᱚᱨ) ᱩᱥᱩᱞᱟ ᱾

ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰ
ᱦᱟᱥᱚᱱ ᱦᱚᱱᱚᱛ ᱫᱚ ᱥᱟᱥᱚᱱ ᱪᱟᱪᱞᱟᱣ ᱞᱮᱠᱟᱛᱮ ᱤᱨᱟᱹᱞ ᱜᱚᱴᱟᱝ ᱛᱟᱞᱩᱠᱟ (ᱯᱚᱸᱪᱟᱭᱚᱛ ᱵᱚᱱᱚᱛ) ᱨᱮ ᱦᱟᱯᱟᱴᱤᱧ ᱟᱠᱟᱱᱟ : ᱚᱞᱩᱨ, ᱚᱨᱠᱚᱞᱜᱩᱰ, ᱚᱨᱥᱤᱠᱮᱨᱮ, ᱵᱮᱞᱩᱨ, ᱪᱚᱱᱱᱟᱨᱟᱭᱯᱚᱴᱱᱟ, ᱦᱟᱥᱚᱱ, ᱦᱚᱞᱮᱱᱟᱨᱥᱤᱯᱩᱨᱟ (ᱮᱪ.ᱮᱱ.ᱯᱩᱨᱟ) ᱟᱨ ᱥᱚᱠᱞᱮᱥᱯᱩᱨ, ᱟᱨ ᱒᱕᱘ ᱯᱚᱸᱪᱟᱭᱚᱛ ᱟᱹᱛᱩ ᱢᱮᱱᱟᱜᱼᱟ ᱾

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱟᱥᱚᱱ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱗᱗᱖,᱔᱒᱑ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱶᱟ ᱜᱟᱢᱵᱤᱭᱟ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱱᱮᱵᱽᱨᱟᱥᱠᱟ ᱫᱤᱥᱚᱢ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱶᱟ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱒᱗᱐ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱒᱖᱑ ᱦᱚᱲ ᱛᱟᱦᱮᱸᱱ ᱠᱚ ᱜᱚᱴᱟ ᱠᱤᱞᱚᱢᱤᱴᱚᱨ (᱖᱘᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱓.᱑᱗% ᱛᱟᱦᱮᱸ ᱠᱟᱱᱟ ᱾᱾ ᱦᱟᱥᱚᱱ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱐᱕ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱕.᱘᱙% ᱢᱮᱱᱟᱜᱼᱟ ᱾

ᱥᱟᱜᱟᱲᱚᱢ
ᱩᱰᱟᱹᱱ ᱰᱟᱦᱟᱨ
ᱥᱚᱦᱚᱨ ᱨᱮ ᱚᱠᱟ ᱦᱮᱡ ᱥᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱵᱟᱹᱱᱩᱜᱼᱟ ᱾ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱢᱟᱭᱥᱩᱨ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱟᱨ ᱥᱩᱨ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱠᱮᱢᱯᱮᱜᱚᱰᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾ ᱦᱟᱥᱚᱱ ᱩᱰᱟᱹᱱ ᱰᱟᱹᱦᱤ ᱫᱚ ᱥᱚᱦᱚᱨ ᱠᱷᱚᱱ ᱑᱐ ᱠᱤᱞᱚᱢᱤᱴᱚᱨ ᱥᱟᱢᱟᱝ ᱨᱮ ᱵᱩᱵᱚᱱᱦᱚᱞᱞᱤ ᱟᱹᱛᱩ ᱴᱷᱮᱱ ᱢᱤᱫ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱢᱮᱱᱠᱷᱟᱱ ᱱᱚᱶᱟ ᱯᱨᱚᱡᱮᱠᱴ ᱮᱦᱚᱵ ᱵᱟᱭ ᱦᱩᱭ ᱟᱠᱟᱱᱟ ᱾ ᱥᱤᱧᱚᱛ ᱥᱚᱨᱠᱟᱨ ᱫᱚ ᱑᱒ ᱢᱮᱭ, ᱒᱐ᱻ᱕ ᱥᱟᱞ ᱨᱮ ᱫᱤᱥᱚᱢ ᱨᱮ ᱑᱕ ᱦᱟᱹᱨᱭᱟᱹᱲ ᱚᱛ ᱩᱰᱟᱹᱱ ᱰᱟᱹᱦᱤ ᱨᱮᱱᱟᱜ ᱮ ᱛᱷᱟᱯᱚᱱ ᱞᱟᱹᱜᱤᱫ ᱛᱮᱦᱚᱸ ᱠᱩᱥᱤ ᱟᱫᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official website



ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ